google/wiki40b huggingface dataset:
Zehrensdorf krigskirkegård

Zehrensdorf krigskirkegård for muslimske soldater, hinduer og sikher ligger ca 50 km syd for Berlin i Brandenburg. I området var det under den første verdenskrig to store fangeleire for allierte krigsfanger, Halbmond og Windberg som begge hadde ca 15.000 fanger, hovedsakelig franskmenn og briter, men også soldater fra koloniene og resten av Det britiske samveldet.
Da britene i 1914 kjempet for å stanse de tyske styrkene som rykket fram i Frankrike, var de på desperat jakt etter soldater. Den indiske hæren med sine 160 000 trenede soldater sendte derfor to hele divisjoner til Vestfronten, 3. Lahore og 7. Meerut, tilsammen omtrent 35 000 soldater som ble ledet av den britiske generalen James Wilcox.
Inderne kjempet ved Ypres, Neuve-Chapelle og Loos. I disse kampene tapte disse divisjonene ca 80 % av sin mannskapsstyrke og ble i 1915 trukket ut av strid og sendt til daværende Mesopotamia, nå Irak. Klimaet i Irak passet indierne bedre og det var lettere å sende forsterkninger og forsyninger dit fra India. I kampene på Vestfronten ble flere indiske og også arabiske soldater som tjenestegjorde i de britiske styrkene, tatt til fange av tyskerne.  Disse ble så sendt til en av de to fangeleirene Halbmond eller Windberg som ligger i nærheten av byen Zossen. De soldatene som omkom under fangenskapet i Halbmond og Windberg ble gravlagt i Tyskland.
Da første verdenskrig sluttet i 1918 bygget den britiske Commonwealth War Graves Commission krigskirkegården i Zehrensdorf, og de soldatene som hadde omkommet i fangenskapet ble begravet her.  Etter den andre verdenskrig kom Zehrensdorf i daværende Øst-Tyskland og det ble umulig for britene å vedlikeholde den. I 1964 ble det derfor reist et alternativt minnesmerke i  Neuve-Chapelle i Frankrike.
De østtyske myndighetene lot kirkegården forfalle og etter gjenforeningen av de to tyske stater i 1990 oppdaget man at gravene var helt borte og kirkegården nærmest rasert. Inngående undersøkelser av de gjenværende restene førte til at kirkegården kunne restaureres og de enkelte gravene ble igjen identifisert.
83. luftlandebrigade

83. stormlandebrigade er en stormlandeavdeling i det russiske forsvaret underlagt de russiske luftlandestyrkene. Brigaden er forlagt til Ussurijsk.

Historie

Brigaden ble først oppsatt i 1985 i Polen som stormlandebrigade som del av stridsgruppe Nord. Brigaden fikk gardestatus i 2015.
Hermann Grabner

Biografi

Allerede mens han studerte jus i Graz, noe han fullførte i 1909 med doktorgrad, studerte han også musikk. Hans lærer var Leopold Suchsland ved Universität für Musik und darstellende Kunst Graz i Graz og han spilte bratsj i teaterorkesteret. Fra 1911 studerte han ved Hochschule für Musik und Theater Leipzig med blant andre Max Reger og Hans Sitt som lærere. Året etter var han Max Regers assistent i Meiningen ved teateret. Fra 1913 til 1919 var han teorilærer på konservatoriet i Strasbourg før han så var lærer i komposisjon i fem år i Mannheim og Heidelberg. Deretter kom han tilbake til Leipzig og ble lærer ved konservatoriet fra 1924. Blant hans elever var Hugo Distler, Artur Immisch og den kjente filmmusikkomponisten Miklós Rózsa. Fra 1938 til 1946 var han lærer ved Universität der Künste Berlin.

Utvalgte verker

I tillegg til sju operaer komponerte han flere store orkesterverker, kammermusikk, verker for kor, lieder, to motetter og tallrike orgelverker.
Skranevatnet

Dyreliv

Det finnes både ål og gjedde i Skranevatnet. Fisking er mulig, men det er redusert med fisk så det skal litt til å få napp.
Vannet er positivt preget av både hegre, stokkand og sothøne. Det har også siden april 2013 vært observert svaner.

Forurensning

Ifølge en rapport fra Etat for helsetjenester skrevet i januar 2008, står det at Skranevatnet ikke er egnet som badevann. Dette er grunnet høyt bakterienivå som har blitt vist fra målinger gjort i 1998 av Etat for helsetjenester, og målinger gjort av elever på Sandsli videregående skole i 2008.
Det ble laget en nyhetssak angående målingene som ble gjort av elevene på Sandsli videregående i Bergens Tidene. I denne artikkelen kommer det frem at Skranevatnet inneholder E.Coli-bakterier, som er en patogenetisk bakterie som lever i tykktarmen på varmblodige dyr.
I 1992 ble det tatt prøver for innhold av E.Coli, der det ble registrert funn på én av tre prøvetakinger i løpet av året. Dette betyr at Skranevatnet har blitt utsatt for kloakk og avløpsvann enkelte perioder i 1992.
Takashi Okuhara

Karriere

Takashi Okuhara startet sin profesjonelle karriere i FC Tokyo i 1995.
Rettskaffen blant nasjonene

Begrunnelse og omfang

Yad Vashems «Rettskaffen blant nasjonene» tilfaller mennesker som hjalp og reddet forfulgte jøders liv i krigsårene. Totalt var tittelen i 2017 tildelt til 26 513 personer, derav 67 nordmenn.
Etter en tildeling av «Rettskaffen blant nasjonene» får den hedrede en navneplate på sten, og et tre blir plantet i minneparken Yad Vashem.

Norske mottakere

Inntil 1. januar 2017 var 67 nordmenn innlemmet blant «Rettskafne blant nasjonene». I tillegg kommer den kollektive tildeling av tittelen til motstandsfolk som bidro til å redde jøder.
Shadow Songs

Shadow Songs er et klassisk musikkalbum fra 2007. Det har undertittelen «I skyggen av Grieg» og presenterer seks norske komponister som levde på samme tid som Edvard Grieg. Disse er Ole Olsen, Gerhard Schjelderup, Catharinus Elling, Johannes Haarklou, Arne Eggen og Hjalmar Borgström. Plata ble spilt inn i Sofienberg kirke i november 2005 og inneholder sanger av disse komponistene.

Musikere

Musikerne er Hilde Haraldsen Sveen, sang, Harald Bjørkøy, sang, Signe Bakke, klaver og Jan Hovden*, klaver.
Holländskan

Holländskan (norsk: Hollenderen) var en vindmølle i kvartalen Åsen större (i det nåværende området Kolonnen) i Södermalm, Stockholm. Vindmøllen var plassert øst for Götgatan, omtrent rett overfor hvor kjøpesenteret Ringen centrum er plassert i dag. Vindmøllen var av typen hollandsk mølle, og ble revet i 1894. Holländskan var siste gjenværende vindmøllen i Stockholm sentrum. Midt i boligfeltet var det ytterligere en vindmølle, Franckan, en stubbemølle som ble revet omtrent samtidig med Holländskan.
Det har vært en vindmølle til med samme navn, som var i Rinkeby kvarnars eie, og sto plassert i deres anlegg i Sundbyberg kommune, fra 1885 og fram til den brant ned i 1989.

Holländskan

Området ved Götgatan ved Skanstull var helt fram til århundreskiftet 1900 en bratt bakke, kalt Postmästarbacken etter postmesteren Johan von Beijer, som grunnla det svenske postvesenet. I det daværende kvartalet Åsen större lå «Petter von Becks gård och kvarnplats», som allerede i 1669 var omtalt som «Hållenske Qwarnen». I Holms tomtbok fra 1674 går gaten nord for kvartalet under navnet «Hollendske Qwarn Gatan», som senere skulle bli «Holländarbacken», så «Holländaregatan». Gatas navn ble i 1885 endret til det nåværende navnet Ölandsgatan, for ikke å bli forvekslet med Holländargatan i Norrmalm. På Petrus Tillaeus kart over Stockholm fra 1733, er vindmøllen markert med bokstaven v, og har navnet «Hollenskan».
Holländskan var en hollandsk mølle, det vil si at den øvre delen av møllen, med vingene, kunne dreies slik at den sto riktig i forhold til vindretningen, mens selve møllebygningen sto fast. I forbindelse med byplanleggingen for den sørlige delen av Södermalm, samt anleggelsen av Ringvägen, ble Holländskan revet i 1894. Kunstneren og poeten Albert Theodor Gellerstedt sto bak flere tegninger og akvareller av vindmøllen de siste årene før rivingen. Ifølge Nordiska museet, som har en større samling av Gellerstedts verk, var den trauste Holländskan i kvartalen Åsen på Södermalm en av Albert Theodor Gellerstedts hyppigst portretterte vindmøller.

Franckan

Midt i boligfeltet Åsen, i det nåværende kvartalet Masken, var det enda en vindmølle, kalt «Franckan» eller «Blecktornskvarn». Det var en stubbemølle som i sin tid hadde vært i rådmannen Lars Francks (1627–1678) eie. Han eide landområdene på begge sider av den nåværende Bondegatan. «Franckan» ble også revet i 1894. Dermed forsvant begge de to siste vindmøllene fra Stockholms sentrum.
DS «Børøysund»

«Odin» i Trøndelag

Skipet ble de første årene benyttet til ulike slepeoppdrag og som reserveskip for lokalrutebåter i Trøndelag. Under første verdenskrig ble skipet rekvirert av marinen og brukt som bevoktningsfartøy ved innseilingen til Trondheimsfjorden. Skipet var da utstyrt med mineleggingsutstyr og kanoner på fordekket og akterdekket. Etter krigen ble skipet igjen overtatt av 'Lægtercompagniet', men måtte få år senere selges på grunn av dårlig inntjening.

«Skjergar» på Vestlandet

I 1923 ble skipet solgt til Hjelme & Herlø Dampskibsselskab og omdøpt til «Skjergar».  «Skjergar» gikk i fast rute mellom Øygarden og Bergen, men etter bare to år ble skipet videresolgt.

«Børøysund» i Nord-Norge

Skipet ble overtatt av Vesteraalens Dampskibsselskab med hovedsete på Stokmarknes. I perioden 1925–1960 bar skipet sitt nåværende navn, «Børøysund», og gikk i lokalrutefart i Lofoten og Vesterålen. «Børøysund»s viktigste ruteområde var Vesterålen og Lofoten, Eidsfjorden og Raftsundet til Svolvær. Enkelte år gikk «Børøysund» også fast til Hamarøy, Gimsøy, Gravermark og Borge. Skipet måtte tidvis også vikariere i de andre lokalbåtenes ruter.

«Hyma» på Melbu

I 1960 ble skipet overtatt av Hadsel Yrkesskole på Melbu og navnet ble endret til «Hyma». I åtte år ble fartøyet brukt i undervisningen, spesielt på maskinistaspirantlinjen. I 1968 ble fartøyet solgt til Norsk Veteranskibsklub, mye takket være yrkesskolens bevaringsinteresserte rektor, Harald Jenssen.

Restaurering

I 1969 ankom skipet Oslo som D/S «Børøysund». Etter at Norsk Vetaranskibsklub overtok fartøyet startet arbeidet med å restaurere den tilbake til slik hun hadde vært i 1935. Båten fikk igjen Vesteraalens skorsteinsmerke og baugrosetter. I forbindelse med skipets 100-årsjubileum i 2008 ble det arrangert en jubileumsferd langs norskekysten, fra Oslo til Lofoten/Vesterålen.

Skipet

DS «Børøysund» har klinket stålskrog og tredekk. Ved levering var styrhuset åpent, men det ble i 1942 innbygget. Dagens hovedmaskin er den samme som sto i skipet ved overlevering, og er en kullfyrt trippel ekspansjon dampmaskin med skottekjele. Oppgitt ytelse er 210 ihk (indikerte hestekrefter), noe som gir en toppfart på 10 knop. Som veteranskip er «Børøysund» sertifisert for 100 passasjerer i liten kystfart. Ombord er det et postkontor, og skipet fører postflagg.
Lars Eric Sæther

Meritter

Sæther har en rekke titler fra junior-NM, der de fleste er vunnet i tresteg. I 2005 etablerte han seg som Norges beste tresteghopper, og har 3 NM-titler.
Under EM 2006 hadde Sæther en etappe på Norges 4x400 meter stafettlag. Laget kom ikke videre fra forsøksheatene.
Agerup

Agerup er en gård ved Berganveien like nord for Torød og Årøysund på Nøtterøy i Færder kommune. Den stammer fra 1700-tallet og er et freda kulturminne. Hovedbygninga er et stort tømmerhus på to etasjer som er kledd utvendig med lektepanel. Den har bredt saltak og symmetrisk plasserte vinduer. Huset ble om- og påbygd i 1799, og har siden da hatt sin nåværende form, blant annet med en innbygga svalgang i to etasjer mot øst og en eldre kjerne i sør. Foran den østlige inngangen er det en søyleveranda med initialene til Christen Nielsen Agerup over døra. Bygningene er i dag malt i gult og hvitt.
Navnet Agerup kommer trolig fra gammelnorsk Agaruð. I Rødeboka ble det skrevet Agharudhi. Det har også vært skrevet Akerup.
Stakkedalen

Stakkedalen  var en ubetjent turisthytte i Setesdalsheiene drevet av Kristiansand og Opplands Turistforening. Den lå i Bygland kommune vest for Langeid. Hytta hadde mye besøk av folk som var på tur fra Langeid til Gaukhei turisthytte, da denne strekningen på ofte ble opplevd for lang for en dagstur. Fra Gaukhei til Stakkedalen var det om lag 15 km, og estimert gangtid var litt over fire timer.
Hytta ble bygget i 1949 av materialer som var igjen etter tyskerbrakker som var blitt satt opp under andre verdenskrig da tyskerne hadde planer om å bygge vei mellom Setesdal og Sirdal i området. Hytta ble ombygd siste gang i 1992. På Stakkedalen var det 10 sengeplasser.
Hytta ble overtatt av grunneieren i 2006. Han hadde ønsket å bygge en ny hytte nede i selve Stakkedalen, men selv om kommunen godkjente dette, ble det ble avslått av direktoratet, da hytta ville komme i Setesdal Vesthei - Ryfylkeheiane Landskapsvernområde. Han sa da opp avtalen med KOT om leie av grunn til hytte og overtok Stakkedalshytta selv. Ny hytte i området ble etablert i 2008 i Tjønndalen, som også tidligere hadde vært turisthytte, om lag 20 minutters gange fra Stakkedalshytta.
Haugaland prosti

Haugaland prosti er et tjenestedistrikt i Stavanger bispedømme i Den norske kirke med prostesete i Haugesund.

Historikk

Haugaland prosti er en etterfølger til Karmsund prosti som har røtter fra middelalderens kirkeinndeling. Det favnet om sognene ved Karmsundet, ytterst i Ryfylke: Skår, Utsira, Torvastad, Avaldsnes, Åkra, Falnes, Ferkingstad og Bokn.
Flere nye sogn har blitt opprettet:
Fra Avaldsnes ble to nye sogn utskilt: Kopervik i 1855 og Førresfjorden i 1893. Haugesund sogn ble utskilt fra Skåre i 1879, og i 1962 ble Haugesund og Skåre omregulert til de tre soknet Vår Frelser, Rossabø og Skåre.
Prostiets østgrense har blitt flyttede frem og tilbake flere ganger:
Fra Ryfylke prosti ble Tysvær sogn tilført i 1848, Skjold og Vats i 1859. I 1988 ble de flyttet tilbake til Ryfylke, sammen med Førresfjorden og Bokn. I 2006 ble sognene i Karmøy kommune frådelte for å danne det nye Karmøy prosti, samtidig som soknet i Tysvær kommune ble tilført prostiet, som skiftet navn fra Karmsund til Haugesund prosti. I 2013 ble også sognene i Vindafjord kommune tilført, og navnet ble på nytt endret til det nåværende Haugaland prosti.
VPRO

Nederlandsk kringkasting

Allmennkringkasting i Nederland har en annen struktur og organisasjonsform enn de fleste andre land i Europa. Landets allmennkringkasting innen radio og fjernsynbestår av en rekke uavhengige kringkastingsselskaper som i fellesskap leverer programmer og sendinger til landets riksdekkende tv- og radiokanaler. Kringkasterne koordineres og administreres av organisasjonen Nederlandse Publieke Omroep (NPO). Nederlandsk medielovgivning regulerer fordelingen av sendetid og ressurser mellom de ulike selskapene.
Utdypende artikkel: Allmennkringkasting i Nederland

Om kringkasteren

Opprinnelig var VPRO et religiøst selskap basert i den protestantiske pillaren i det nederlandske samfunnet, og selskapet representerte den kulturprotestantiske bølgen i landet. I 1950- og 1960-årene utviklet VPRO seg i mer sosialliberalistisk retning, og selskapet droppet sitt fulle navn, men beholdt akronymet VPRO.
VPRO var den første kringkasteren som produserte et tv-program som viste en naken kvinne, skuespilleren Phil Bloom. Selskapet er kjent for å produsere høykvalitetsprogrammer som dokumentarer og filmer. VPRO samarbeider også med andre kringkastere som WDR, BBC og Arte.
Israels politi

Det israelske politiet er den sivile politistyrken i Israel. Som de fleste andre politistyrker i verden, omfatter styrkens plikter å bekjempe kriminalitet, trafikk-kontroll, opprettholde offentlig orden, og kontraterrorisme. Styrken er underlagt Det interne sikkerhetsdepartementet.

Operasjonsområde

Den israelske politistyrken opererer over hele Israel, Golanhøyden og Område C, fra Oslo-avtalen, på Vestbredden, og i alle andre steder hvor Israel har sivil kontroll.

Organisasjon

Lederen for dagens politi er Rav-Nitzav Yohanan Danino, som overtok etter Rav-Nitzav Dudi Cohen 1. mai 2011. Politiets hovedkvarter er ligger i regjeringskontorene som er oppkalt etter tidligere statsminister Menachem Begin i Jerusalem.

Nødstilfelle

I et nødstilfelle kan politiet nåes ved å ringe 100 fra enhver telefon.
Storbritannias herrelandslag i håndball

Storbritannias herrelandslag i håndball er det mannlige landslaget i håndball for Storbritannia. Det representerer landet i internasjonale håndballturneringer. De reguleres av British Handball Association. Landslaget ble opprettet i 1969 og har deltatt i internasjonale turneringer i perioden 1972-1984. Det er på nytt blitt gjenopprettet med henblikk på deltagelse i OL 2012 i London, da vertslandet alltid er kvalifisert til turneringene. 
Storbritannias herrelandslag i håndball hadde per 2010 vunnet to betydelige kamper i sin historie: Første seier var under C-VM i 1984, hvor de vant 21-19 over Færøyene, mens de i 2010 i en kvalifiseringskamp til EM i 2012 vant 33-32 over Bulgaria.
Kaptein Sorte Bill

Teater

Figuren ble også fremført i Kristiansand Dyrepark, og hadde egen sjørøverskute. Skuta ble senere bygget om til «Grevinnen», som er skuta til Greven av Gral, en skikkelse i forestillingen Kaptein Sabeltann og den forheksede øya som fremføres i Kaptein Sabeltanns verden.

Musikkfremførelser

«Kaptein Sorte Bill» er en populær vise som mange har spilt inn. Henki Kolstad spilte den inn sammen med The Monn Keys i 1954. Lars Klevstrand og Steinar Ofsdal ga ut musikkalbumene Drømmen om Kaptein Sorte Bill (1990) og Den magiske musikken fra drømmen om Kaptein Sorte Bill (1994), hvor visen «Kaptein Sorte Bill» fremføres. Wenche Myhre fremfører også visen på musikkalbumet Du oOg Jeg Og Vi To (2001) og Per Asplin spilte den inn på 1960-tallet.
Laponiahalvøya

Laponiahalvøya er en halvøy på nordsiden av Nordaustlandet på Svalbard. Halvøya ligger øst for Brennevinsfjorden og vest for Nordenskiöldbukta.
Luftskipet «Italia» under ledelse av Umberto Nobile havarerte på vei tilbake til Ny-Ålesund, hvor seks omkom og 10 var strandet med gondolen på den drivende pakkisen. En av de største internasjonale redningsaksjonen i polare strøk noensinne ble iverksatt, hvor over 1500 mennesker fra syv ulike nasjoner deltok. Kapp Rubin på Laponiahalvøya ble brukt som base for redningsaksjonen. Kartene over Nordaustlandet var på den tiden dårlige og upresise, og de som deltok i redningsaksjonen hadde ikke kommunikasjonsutstyr, ingen riktige kart og ingen hjelp utenfra. Under redningsaksjonen omkom blant annet Roald Amundsen sammen med mannskapet i det franske Latham 47-flyet et sted utenfor Bjørnøya. Det skulle gå 48 dager før alle de overlevende fra luftskipet «Italia» hadde blitt hentet ut fra den drivende pakkisen.
Kompetansepluss

Kompetansepluss (tidligere tilskuddsordningen Basiskompetanse i arbeidslivet, BKA) er en norsk statlig støtteordning til opplæring i lesing, skriving, regning, muntlige og digitale ferdigheter for ansatte med kort formell utdanning. Private og offentlige virksomheter fra hele landet kan søke. Ordningen er et ledd i statens kompetansepolitikk og har som mål å bidra til at voksne får nødvendig kompetanse til å mestre krav og omstilling i samfunns- og arbeidsliv.
521 virksomheter fikk tildelt 103 millioner kroner ved forrige tildeling, det vil si for 2014. Søknadsfrist for virksomheter for 2015 var 11. november 2014.
Midlene lyses ut av Kompetanse Norge som er en etat underlagt Kunnskapsdepartementet.
Etappene i Tour de France 2016

Etappene i Tour de France 2016.
Magarao

Magarao (Bayan ng Magarao) er en kommune i Filippinene. Kommunen ligger på øya Luzon, og tilhører provinsen Camarines Sur. Folkemengden var på 25 694 innbyggere ved folketellingen i 2015.
Magarao er inndelt i 15 barangayer.
Rodinia

Rodinia (av russisk Родина, Moderland), er et tidligere superkontinent som trolig eksisterte for 1300 - 700 millioner år siden - altså fra midtre til nyere proterozoikum. Det ble dannet av Laurasia, Baltika og Amazonia, som var restene av det forrige superkontinentet Columbia. Videre omattet kollisjonen også trolig Sao Francisco-skjoldet, Kongoskjoldet og Kalahariskjoldet. Rodina-kontinentet lå hovedsakelig sør for ekvator, nedover mot sydpolen. 
Under dannelsen av Rodina da Amazonia- og Baltika-platene kolliderte, skjedde det en tilhørende fjellkjededannelse langs kollisjonssonen som dannet fjellkjeder i nordøstre Brasil, og Det sveko-norvegiske grunnfjellet i dagens sørlige Norge og Sverige. De ca 1 milliard år gamle grunnfjellsområdene i Agder, Telemark og Sør-Sverige er resultatene av denne kollisjonen. Kollisjonspregede hendelser for 1,3 - 1,0 milliard år siden omfattet også blant annet Bangweuluskjoldet i dagens sentrale Afrika og det store Kalahariskjoldet i Sørlige Afrika (Kongo-plateformasjonene), med innslag av øybuemagmatisme. 
For mindre enn 1 mrd år siden (antakelig 850 - 630 millioner år) brakk Rodina opp og dannet riftsoner som etter hvert utviklet seg til små havområder. Kontinentet delte seg i Gondwana, Laurentia (Nord-Amerika), Siberia (Sibir), Baltica (Skandinavia), samt den lille platen Avalonia (England og deler av Belgia). 
Det er kjent påfølgende, trolig lokale kollisjonshendelser for anslagsvis 750 millioner år siden.
For omkring 600 millioner år siden var restene av kontinentet dekket av isbreer.
Dongxiang (Linxia)

Dongxiang (kinesisk: 东乡族自治县 ;pinyin: Dōngxiāngzú Zìzhìxiàn) er autonomt fylke for minoritetsfolket dongxiang i byprefekturet Linxia i provinsen Gansu i Folkerepublikken Kina.
Bofolkningen er på 258 557 innbyggere i 1999.

Kulturminner

Linjia-funnstedet (Linjia yizhi, 林家遗址) for Majiayaokulturen ble i 2006 oppført på Folkerepublikken Kinas liste over kulturminner.

Samferdsel

Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.
Sarosesthes

Utseende

En middelsstor (15-20 millimeter), avlang trebukk, gråsvart med hvite tegninger. Antennene er litt over halvparten så lange som kroppen. Pronotum er rundet, litt bredere enn langt, svart i midten med bredt lyse kanter. Dekkvingene er litt avsmalnende bakover, med rundede "skuldre", med tegninger av buktende, lyse tverrbånd. Beina er slanke, ikke spesielt lange.

Levevis

Larvene utvikler seg i død ved. De voksne billene besøker gjerne blomster.

Utbredelse

Arten er utbredt i det østlige Nord-Amerika.
Unguja

Geografi

Unguja er en kupert øy, omtrent 85 km lang (nord-sør) og 30 km bred (øst-vest) på det bredeste, med et samlet areal på ca. 2600 km². Den ligger i den sørlige delen av Zanzibararkipelet i Det indiske hav, 59 km sør for den nest største øya i øygruppen, Pemba. Unguja er atskilt fra Tanzania av Zanzibarkanalen.
Unguja er omgitt av en rekke mindre øyer og holmer, med bare to av dem, Tumbatu og Uzi, er bebodd. Andre mindre øyer rundt Unguja inkluderer Bawe, Chapwani, Changuu, Chumbe, Kizingo, Kwale, Latham, Mautani, Miwi, Mnemba, Mwana wa Mwana, Nianembe, Popo, Pungume og Ukanga.

Politikk

Unguja og de omkringliggende øyene er delt i tre regioner: Unguja Kusini (Sør-Zanzibar) med regionhovedstaden Koani, Unguja Kaskazini (Nord-Zanzibar) med regionhovedstaden Mkokotoni), og Unguja Mjini Magharibi (Vest-Zanzibar) med regionhovedstaden Zanzibar by).
Zanzibar er en del av Tanzania med en høy grad av autonomi. Den lokale regjeringen holder til i Steinbyen, gamlebyen i Zanzibar by, på vestkysten av Unguja.

Befolkning

Ifølge folketellingen i 2002 var innbyggertallet på Unguja 620 957, hvorav de fleste bor i regionen Zanzibar Urban.
Den største byen er hovedstaden Zanzibar City. Andre større bosetninger inkluderer Mbweni, Mangapwani, Chwaka, og Nungwi.
Det mest anvendte språket på øya er kiunguja («Ungujas språk»), som er en dialekt av swahili.

Økonomi

Unguja er øya i Zanzibar som har den mest utviklede reiselivsnæringen. Dette utgjør en betydelig del av Ungujas økonomi. Jordbruk (inkludert produksjon av krydder som nellik) og fiske er andre viktige inntektskilder. De fleste landsbyene langs østkysten baserer seg i stor grad på oppdrett av tang.